《松江》
明代·张民表

竹护人家江绕城，稻苗麦穗夏初成。
凉舟荡过朱栏曲，暖浪吹他绛縠轻。
积树细开山滤色，浓云骤破水交明。
长流见底清人胆，阔处风多快意行。

作者简介：（1570—1642）河南中牟人，字林宗，又字法幢，一字塞庵，自称旃然渔隐，又号芯渊道人。万历十九年举人。应会试十次不第。任侠好客。嗜古文，藏书数万卷，皆手自点定。工草书，酒后即颓然挥洒放笔。李自成破开封，溺水死。有《原圃塞庵诗集》。